
Αρκαλοχώρι, 15/ 10 /2026
Προς: ΜΜΕ
ΔΕΛΤΙΟ ΤΥΠΟΥ


Ο Δήμος Μινώα Πεδιάδας ανοίγει ξανά τις πόρτες του Δημοτικού Κολυμβητηρίου Αρκαλοχωρίου- Επαναλειτουργία της μικρής θερμαινόμενης πισίνας Αρκαλοχωρίου και έναρξη εγγραφών από τις 19 Οκτωβρίου 2026 

Με ιδιαίτερη χαρά, ο Δήμος Μινώα Πεδιάδας, ανακοινώνει την επαναλειτουργία της μικρής θερμαινόμενης πισίνας του Δημοτικού Κολυμβητηρίου Αρκαλοχωρίου, προσφέροντας ξανά στους δημότες, έναν σύγχρονο και ασφαλή χώρο άθλησης, με τις εγγραφές να ξεκινούν από τη Δευτέρα 19 Οκτωβρίου. 

Η μικρή πισίνα δημιουργήθηκε με στόχο να αποτελέσει έναν χώρο άσκησης και ψυχαγωγίας για μικρούς και μεγάλους, μέσα σε ένα οργανωμένο και ασφαλές περιβάλλον. Η επαναλειτουργία της αναβαθμίζει περαιτέρω τις αθλητικές υποδομές του Δήμου Μινώα Πεδιάδας και δίνει τη δυνατότητα στους δημότες να συμμετέχουν σε δραστηριότητες που συμβάλλουν:

• Στην άσκηση και βελτίωση των βασικών δεξιοτήτων κολύμβησης,
• Στη σωματική άσκηση και ευεξία,
• Στην ανάπτυξη της ομαδικότητας και της κοινωνικοποίησης,
• Στη δημιουργική αξιοποίηση του ελεύθερου χρόνου.

Παράλληλα, το προσεχές διάστημα αναμένεται να λειτουργήσει και η μεγάλη πισίνα του Δημοτικού Κολυμβητηρίου Αρκαλοχωρίου, διευρύνοντας τις δυνατότητες άθλησης αλλά και φιλοξενίας κολυμβητικών αγώνων. 

«Το Κολυμβητήριο ενισχύει τον ρόλο του ως χώρος αθλητικών και εκπαιδευτικών δραστηριοτήτων, συμβάλλοντας στην προώθηση του αθλητισμού στην τοπική κοινωνία. Στηρίζουμε έμπρακτα τον αθλητισμό και εργαζόμαστε άοκνα για τη βελτίωση των δημοτικών αθλητικών εγκαταστάσεων, με στόχο τη δημιουργία χώρων που ανταποκρίνονται στις ανάγκες των πολιτών και ιδιαίτερα της νέας γενιάς. Η επαναλειτουργία της μικρής πισίνας στο Αρκαλοχώρι σηματοδοτεί μια νέα αρχή για το Δημοτικό Κολυμβητήριο και δημιουργεί περισσότερες ευκαιρίες για άθληση, άσκηση και συμμετοχή. Το Δημοτικό Κολυμβητήριο Αρκαλοχωρίου ανοίγει ξανά και σας περιμένει!", ανέφερε χαρακτηριστικά ο Δήμαρχος Μινώα Πεδιάδας Βασίλης Κεγκέρογλου. 
 
Εγγραφές – Πληροφορίες: Γραμματεία Δημοτικού Αθλητικού Κέντρου Αρκαλοχωρίου 
Τηλ: 2891024616
Email: daka@minoapediadas.gr
Ώρες εγγραφών: Καθημερινά 12.00 έως 20.00


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

